google/wiki40b huggingface dataset:
सत्येन्द्र श्रीवास्तव

सत्येन्द्र श्रीवास्तव ब्रिटेन मे बसे भारतीय मूल के हिंदी लेखक है। युनाइटेड किंगडम में हिन्दी के वरिष्ठतम लेखक हैं। कविता, नाटक एवं लेख उनकी प्रिय विधाएं हैं। हिन्दी के अतिरिक्त उनके तीन कविता संग्रह अंग्रेजी भाषा में भी प्रकाशित हो चुके हैं। सत्येन्द्र श्रीवास्तव ने टोरोंटो एवं लंदन विश्वविद्यालयों में अध्यापन के बाद पच्चीस वर्षों तक केम्ब्रिज विश्वविद्यालय में हिन्दी साहित्य पढ़ाया है। केम्ब्रिज विश्वविद्यालय से सेवा निवृत्ति के पश्र्चात सत्येन्द्र श्रीवास्तव ने दक्षिण अफ्रीका, जापान, केन्या, जाम्बिया आदि देशों की यात्रा करते हुए वहां व्याख्यान दिये हैं व कविता पाठ किये हैं।
सत्येन्द्र श्रीवास्तव के लेखन की एक विशेषता यह भी है कि उनका लेखन केवल नॉस्टेलजिक साहित्य नहीं है। वे केवल भारत के साथ भावनात्मक रिश्तों को ही नहीं भुनाते, वे युनाइटेड किंगडम की राजनीतिक, सामाजिक और सांस्कृतिक समस्याओं पर भी गहरी नज़र रखते हैं। उन्हें अपनी पुस्तक टेम्स में बहती गंगा की धार के लिए पहले पद्मानंद साहित्य सम्मान से अलंकृत किया गया। सत्येन्द्र श्रीवास्तव की कविताओं में गहराई है तो लेखों में विषय की पकड़ एवं भाषा का निर्वाह। मिसेज जोन्स और वह गली एवं विन्सटन चर्चिल मेरी मां को जानते थे जैसे उदाहरण इस बात का सबूत है कि सत्येन्द्र श्रीवास्तव सही मायने में ब्रिटिश हिन्दी साहित्य का प्रतिनिधित्व करते हैं।
तेज बहादुर सप्रू

'मोटे अक्षर'सर तेज बहादुर सप्रू (8 दिसम्बर 1875 – 20 जनवरी 1949) प्रसिद्ध वकील, राजनेता और समाज सुधारक थे। उन्होंने गोपाल कृष्ण गोखले की उदारवादी नीतियों को आगे बढ़ाया और आजाद हिन्द फौज के सेनानियों का मुकदमा लड़ने में भी महत्वपूर्ण भूमिका निभाई।

परिचय

तेज बहादुर सप्रू का जन्म आठ दिसंबर 1875 को अलीगढ़ में हुआ था। उन्होंने आगरा कॉलेज से शिक्षा ग्रहण की और इलाहाबाद उच्च न्यायालय में वकील के रूप में काम किया जहां पुरुषोत्तम दास टंडन उनके कनिष्ठ सहयोगी थे। इतिहासकारों के अनुसार सप्रू एक ओर जहां ब्रिटिश राज के खिलाफ थे वहीं दूसरी ओर वह उसके प्रति नरम भी दिखते थे। एमके भगत ने लिखा है कि सप्रू ब्रिटिश शासकों से लड़ाई की बजाय उनके साथ बातचीत के पक्षधर थे। उन्होंने स्वशासन की मांग तो की वहीं दूसरी ओर स्वतंत्रता की मांग का पुरजोर समर्थन नहीं किया।
सप्रू ने एक ओर जहां महात्मा गांधी के नेतृत्व की आलोचना की वहीं दूसरी ओर गांधी-इरविन समझौते में उन्होंने मध्यस्थ की भूमिका निभाई। बतौर राजनीतिक करियर सप्रू 1913 से 1916 तक संयुक्त प्रांत की विधान परिषद के सदस्य रहे। 1920 से 1923 तक वह वायसराय की परिषद के कानूनी सदस्य रहे।
1930 से 1932 तक उन्होंने भारतीय गोलमेज सम्मेलनों में सक्रिय भूमिका निभाई। 1934 में वह प्रिवी काउंसिल के सदस्य भी रहे। सप्रू उन अत्यंत महत्वपूर्ण वकीलों में से एक थे जिन्होंने आजाद हिन्द फौज के सेनानियों का मुकदमा लड़ने में महत्वपूर्ण भूमिका निभाई थी। वह अंबिका प्रसाद सप्रू की एकमात्र संतान थे। भारत की स्वतंत्रता के बाद 20 जनवरी 1949 को इलाहाबाद में उनका निधन हो गया।
डीआरडीओ नेत्र (सॉफ्टवेयर)

नेत्र या नेटवर्क यातायात विश्लेषण (NETRA या NEtwork TRaffic Analysis) भारत की रक्षा अनुसंधान एवं विकास संगठन (डीआरडीओ) प्रयोगशाला द्वारा विकसित एक सॉफ्टवेयर नेटवर्क है। यह भारत की घरेलू खुफिया एजेंसी और रिसर्च एंड एनालिसिस विंग (रॉ) द्वारा प्रयोग किया जाता है।  यह पूर्वनिर्धारित फिल्टर का उपयोग कर इंटरनेट यातायात का विश्लेषण करता है। यह कार्यक्रम विभिन्न राष्ट्रीय सुरक्षा एजेंसियों द्वारा छोटे पैमाने पर परीक्षण किया गया था। और जल्द ही राष्ट्रव्यापी तैनात किया जाना है। (जनवरी 2014 के अनुसार)
सुशील कोइराला

परिचय

सुशील कोइराला का जन्म पिता बोधप्रसाद व माता कुमुदिनी के ज्येष्ठ सुपुत्र के रूप में विराटनगरमे सन् १९३९ में हुआ। वे अविवाहित हैं। वे नेपाल के पूर्व प्रधानमंत्री गिरिजा प्रसाद कोईराला के कजिन हैं।
सन 1960 में तत्कालीन राजा ने संविधान भंग कर कई राजनीतिक लोगों को जेल में डाल दिया था, इसमें उनके कई रिश्तेदार भी शामिल थे। वह भारत आ गए और उन्होंने वहाँ लगभग 16 साल गुजारे। इस दौरान वे 6 साल भारत और नेपाल की जेलों में भी रहे।

राजनीतिमें प्रवेश

वी पी कोइराला की प्रजातान्त्रिक समाजवादी धारा से प्रेरित होकर सन् 1950 से इन्होने राजनीति में प्रवेश किया। सन 1955 में वे नेपाली कांग्रेस से जुड़े। १९६१ में राजा महेन्द्र द्वारा प्रजातन्त्र का हरण होने के बाद वे १६ साल भारत में प्रवास में रहे। वहीँ से नेपाली काँग्रेस के मुखपत्र तरुण का सम्पादन किया। नेपाल और भारत में उन्होंने लगभग 6 साल राजनैतिक बन्दी का जीवन गुजारा। 1980 में वे नेपाली काँग्रेस के केन्द्रीय सदस्य बने। 1981 के जनमत संग्रह में वे बहुदलीय प्रजातन्त्र के अभियान में शामिल रहे। वे 1986 सत्याग्रह और 1989 की ऐतिहासिक जनआन्दोलन १ में सक्रियरूप से शामिल थे।

सभापति

सन् २०१० सितंबर २२ को काठमांडू में हुई १२ वें महाधिवेशन में वे नेपाली काँग्रेस के सभापति चुने गए।
पाँच दशक राजनीति में गुजारने वाले कोइराला ने कई बार बने कांग्रेस नेतृत्व वाली सरकार के मन्त्री पद अस्वीकार किए हैं। समकालीन नेताओं में कोइराला की जीवनशैली को ज्यादा ही सादगीपूर्ण माना जाता हैं।

प्रधानमंत्री पद

२०१३ में हुए चुनाव में नेपाली कांग्रेस 194 सांसदों के साथ सबसे बड़ी पार्टी के रूप में उभरी जबकि 173 सदस्यों के साथ सीपीएन-यूएमएल संसद में दूसरी सबसे बड़ी पार्टी बनी। नेपाली कांग्रेस के साथ छह सूत्री समझौता करने के बाद सीपीएन-यूएमएल की स्थायी समिति ने प्रधानमंत्री पद के लिए कोइराला का समर्थन किया। छह सूत्री समझौते के तहत दोनों पार्टियां एक साल के भीतर नया संविधान लागू करने और नए संविधान को मंजूरी देने के बाद इसके अध्यक्ष, उपाध्यक्ष और चेयरमैन के पदों के लिए चुनाव कराने पर सहमत हुईं।
इनके प्रधानमंत्रित्व काल में नेपाल में २० सितंबर २०१५ को नया संविधान लागू हो गया।
प्रथम बार नेपाल में लोकतान्त्रिक संविधान लागू होने के बाद अक्टूबर २०१५ में प्रानमंत्री पद के लिए हुए चुनाव में वे सी पी एन -यू एम एल के उम्मीदवार के पी शर्मा ओली से चुनाव हार गए। ओली को १४ राजनीतिक दलों के ३२१ सांसदों और एक निर्दलीय संसद का समर्थन प्राप्त था। इस निर्वाचन में ओली को ५९८ और सुशील कोइराला को ३३८ मत प्राप्त हुए।

मृत्यु

विसं 2072 माघ 25,अथवा 9 फरवरी सन् 2016 की रात 12 बजकर 50 मिनट मध्यरात में काठमांडू महाराजगंज स्थित उनके निवास में कोइरालाका निधन हुआ था। कुछ दिनों से सामान्य बुखार के कारण अस्वस्थ हुए कोइराला चिकित्सकों के अनुसार निमोनिया के कारण आकस्मिक निधन हुआ।
डैरेन लेहमन

क्रिकेट कैरियर

डैरेन लेहमन ने अपने अंतर्राष्ट्रीय क्रिकेट कैरियर की शुरुआत ३० अगस्त १९९६ में श्रीलंका के खिलाफ वनडे मैच खेलकर की थी और इन्होंने अपना अंतिम वनडे मैच ६ फरवरी २००५ को पाकिस्तान टीम के खिलाफ खेला था। इसी प्रकार लेहमन ने अपना पहला टेस्ट क्रिकेट मैच २५ मार्च १९९८ को भारत के खिलाफ खेला था। लेहमन ने अपने कैरियर में कुल २७ टेस्ट क्रिकेट मैच खेले थे जिसमें इन्होंने १७९८ रन बनाए थे। इन्होंने अपना  अंतिम टेस्ट मैच २६ दिसम्बर २००४ को पाकिस्तान के खिलाफ खेला था। लेहमन ने अपने कैरियर में कुल ११७ वनडे मैच  खेले जिसमें ३०७८ रन बनाए थे।

कोच के तौर पर कैरियर

2008 में लेहमन ने ऑस्ट्रेलिया सेंटर ऑफ़ एक्सेलेन्स का सहायक कोच के तौर पर दौरा किया। उसने कोच के तौर पर पद का ग्रहण किया था, जो उसने पूर्व भारतीय खिलाड़ी रॉबिन सिंह से डेक्कन चार्जर्स सीज़न एक के नकारात्मक प्रदर्शन के बाद छीनी।
स्क्रीन वीकली सर्वश्रेष्ठ सहायक अभिनेत्री पुरस्कार

स्क्रीन वीकली सर्वश्रेष्ठ सहायक अभिनेत्री पुरस्कार प्रति वर्ष दिया जाने वाला पुरस्कार है। यह हिन्दी फ़िल्म में बेहतर अभिनय के लिये सहायक अभिनेत्री को एक वार्षिक पुरस्कार समारोह में दिया जाता है।
जय भारतीय प्रकाशन

यह हिन्दी पुस्तकों के एक प्रमुख प्रकाशक हैं।
कोल्लम

भूगोल

कोल्लम की सीमाओं से पत्तनमत्तिट्टा जिला और आलप्पुषा़ जिला उत्तरी ओर, तथा तिरुअनन्तपुरम जिला दक्षिणी ओर से लगते हैं।

थंगसेरी

समुद्र के किनार बसा यह गांव अपने ऐतिहासिक महत्व के लिए प्रसिद्ध है। अठारहवीं शताब्दी में बने पुर्तगाली और डच किले के अवशेष यहां देखे जा सकते हैं। यहां का लाइटहाउस भी काफी चर्चित है। यह लाइटहाउस आगंतुकों के लिए शाम 3:30 से 5:30 बजे तक खुला रहता है। हर 15 मिनट के अंतराल में कोल्लम से यहां के लिए बसें उपलब्ध है। यह ऐतिहासिक गांव कोल्लम नगर से 5 किलोमीटर की दूरी पर स्थित है।

रामेश्वर मंदिर

इस मंदिर में पांड्य शैली का स्पष्ट छाप देखा जा सकता है। मंदिर में 12 से 16वीं के शताब्दी पुराने अभिलेख खुदे हुए हैं। मंदिर में व्याला दैत्य की नक्कासीदार मूर्ति बनी हुई है।

अंचेनकोइल

पूनालुर से 80 किलोमीटर दूर स्थित यह एक लोकप्रिय तीर्थस्थल है। यहां के घने जंगलों के बीचों बीच सास्था मंदिर बना हुआ है। मंदिर में स्थापित सास्था की मूर्ति ईसा युग से कुछ शताब्दी पूर्व की मानी जाती है। मांडला पूजा और रेवती नामक दो पर्व यहां बड़े धूमधाम से मनाए जाते हैं।

अलुमकडावू

अलुमकडावू कोल्लम शहर से 26 किलोमीटर दूर कोल्लम-अलप्पुजा राष्ट्रीय जलमार्ग पर स्थित है। यहां का ग्रीन चैनल बेकवाटर रिजॉर्ट देशी-विदेशी पर्यटकों के आकर्षण का केन्द्र रहता है। यहां दूर-दूर तक फैला नीला-हरा पानी इसकी सुंदरता में चार चांद लगाता है। सैकड़ों की तादाद में लगे नारियल के पेड़ ग्रीन चैनल रिजॉर्ट को एक अलग ही पहचान देते हैं।

मायानद

मायानद अपने मंदिरों के लिए चर्चित है। उमयनल्लौर में बना सुब्रह्मण्य मंदिर यहां के नौ मंदिरों में अपना विशेष स्थान रखता है। माना जाता है कि यह मंदिर महान हिन्दू दार्शनिक शंकराचार्य को समर्पित है। मायानद कोल्लम से 10 किलोमीटर की दूरी पर है। कोल्लम से यहां के लिए नियमित बस सेवाएं हैं।

ओचिरा

इस पवित्र तीर्थस्थल की सबसे बड़ी खासियत यह है कि यहां के परब्रह्म मंदिर में कोई प्रतिमा स्थापित नहीं है, बल्कि यह मंदिर विश्व बंधुत्व को समर्पित है। आचिरा काली पर्व यहां बड़ी धूमधाम से मनाया जाता है।

जटायुपर

चदायमंगलम गांव की इस विशाल चट्टान का नाम पौराणिक पक्षी जटायु के नाम पर पड़ा। कहा जाता है कि रावण से संघर्ष के दौरान वह इस पर गिर पड़ा था। जटायु ने सीता को रावण के चुंगल से मुक्त कराने का प्रयास किया था।

पालरुवी जलप्रपात

पालारूपी का अर्थ दूधिया धारा होता है। 300 फीट की ऊंचाई से चट्टानों पर गिरने वाला यह झरना दूधिया झरने सा दिखाई देता है। यहां का पालारूवी वुड्स लोकप्रिय पिकनिक स्थल है।

पिकनिक विलेज

48 एकड़ गेस्ट हाउस कॉम्प्लेक्स में आश्रमम पिकनिक विलेज स्थित है। यह केरल का सबसे बड़ा ट्रैफिक पार्क है। यहां समय व्यतीत करने के अनेक माध्यम उपलब्ध हैं। साथ ही ठहरने की भी उत्तम व्यवस्था है। अष्टामुदी झील के बेकवॉटर में नौकायन का आनंद भी लिया जा सकता है।
उद्गीथाचार्य

उद्गीथाचार्य ऋग्वेद के प्रमुख भाष्यकारों में एक थे। आचार्य उद्गीथ सायणाचार्य के पूर्ववर्ती थे। इनका निवास कर्नाटक के निकट था। आचार्य सायण ने अपने भाष्य में इनकी व्याख्या का उपयोग किया है।
भारत की संघीय अदालत

भारत में पहली बार संघीय न्यायालय की स्थापना भारत शासन अधिनियम 1935 के दिल्ली में की गई। अब सभी न्यायालय इसके अधीन होंगे , जहाँ 28 जनवरी 1950 को भारतीय उच्चतम न्यायालय विस्थापित किया गया 
इसके अधिकार 1) प्रारंभिक
2)अपीलीय
3)परामर्श दात्री.  Ek.             एक अधिनियम द्वारा भारत में संघीय न्यायालय की स्थापना नंबर 1 भारतीय परिषद अधिनियम 1861 नंबर 2 भारतीय सरकार अधिनियम 1909. नंबर 3 भारत सरकार अधिनियम 1919 {नंबर 4 उपयुक्त में से कोई नहीं} atul 8317058993
गनेश चन्द

दिवान चन्द फिजी का एक शिक्षक और रानीतिज्ञ है।
रक्षक

| name       = रक्षक
| image      =रक्षक.jpg
| caption     = 'रक्षकपोस्टर
| producer    = 
| director    = 
| music    = आनंद-मिलिंद 
| writer    = 
| starring    = सुनील शेट्टी, 
सोनाली बेंद्रे, 
 करिश्मा कपूर 
 दिनेश हिंगू, 
अरुणा ईरानी, 
मुशताक ख़ान, 
प्रमोद मुथु, 
आलोक नाथ, 
हरीश पटेल, 
अरुण बख़्शी, 
दीपक शिर्के, 
रवीना टंडन, 

| screenplay    = 
| released    =  1996
| country     = [[| language    = हिन्दी
| budget      = 
}}
रक्षक 1996 में बनी हिन्दी भाषा की [[एक्शन फ़ि
ल्म]] है।
सुनील शेट्टी, करिश्मा कपूर, रघुवरन, सोनाली बेंद्रे, आलोक नाथ और अरुणा ईरानी मुख्य कलाकार हैं। यह तमिल फिल्म ऑनेस्ट राज की रीमेक है।

संक्षेप

राघवन, उर्फ ​​रघु (रघुवरन) को उसके पूरे जीवन में नजरअंदाज और आपमानित किया गया है। वह नकली मुद्रा नोट प्रिंट करके दुनिया को एक सबक सिखाने का फैसला करता है। इससे उसे बर्धा (प्रमोद मुथु) नामक गैंगस्टर द्वारा कुछ सशर्त मान्यता मिलती है। लेकिन राघवन का लक्ष्य कुछ मान्यता प्राप्त करने से कहीं अधिक है। वह बर्धा को मार देता है और अंडरवर्ल्ड के असंगत नेता के रूप में कार्यभार संभालता है।
मैल्कम टर्नबुल

जीवन और शिक्षा

मैल्कम टर्नबुल का जन्म सिडनी में 24 अक्टूबर 1954 को ब्रूस ब्लीघ टर्नबुल और कोरल मग्नोलिया लांसबुरी के घर हुआ था। इनके 9 वर्ष के उम्र में माता पिता अलग रहने लगे। इनकी माँ पहले न्यूज़ीलैंड में रहने लगी फिर संयुक्त राष्ट्र अमेरिका चले गई। इनका लालन पालन इनके पिता ने ही किया।

राजनीति में

टर्नबुल ने राजनीति में अपनी इच्छा 1981 में दिखाई थी। लेकिन चुनाव में वह पीटर कोलेमन से हार गए थे। उनकी पार्टी में सदस्यता 1980 में समाप्त हो गई थी। इसके बाद वह 2000 में पुनः पार्टी से जुड़ गए।
सरदार मुहम्मद मुष्टक खान

सरदार मुहम्मद मुष्टक खान एक राजनीतिज्ञ है पाकिस्तान के राष्ट्रीय विधानसभा में | वह NA-18 निर्वाचन क्षेत्र का प्रतिनिधित्व करता है पाकिस्तान का उत्तर पश्चिम सीमांत प्रान्त मैं |
ओलाइल अल्कोहल

ओलाइल अल्कोहल

ओलाइल अल्कोहल एक प्रकार का अल्कोहल है। अल्कोहल :-कार्बनिक यौगिक से एक या एक से अधिक हाइड्रोजन परमाणु का प्रतिस्थापन एक या एक से अधिक -O-H समूह द्वारा कर दिया जाए तो बनने वाले यौगिक अल्कोहल कहलाते है। यौगिक मे उपस्थित -OH समूह की संख्या के आधार पर इसे चार भागो मे बाँटा गया है।

   मोनो हाइड्रिक अल्कोहल
   डाइ हाइड्रिक अल्कोहल
   ट्राई हाइड्रिक अल्कोहल
   पॉली हाइड्रिक अल्कोहल

   मोनो हाइड्रिक अल्कोहल :- जब कार्बनिक यौगिक से एक हाइड्रोजन परमाणु का प्रतिस्थापन एक -OH समूह द्वारा कर दिया जाता है तो इससे प्राप्त अल्कोहल मोनो हाइड्रिक अल्कोहल कहलाती है। इसे जल का मोनो एल्किल व्युत्पन्न माना जाता है। इसका सामान्य सूत्र CnH2n+1OH है।
इसे तीन भागो मे बाँटा गया है :- 1. प्राथमिक अल्कोहल :- जब प्राथमिक कार्बन से हाइड्रोजन परमाणु का प्रतिस्थापन -OH समूह द्वारा कर दिया जाता है तो प्राथमिक अलकोहल बनता है। जैसे :- मेथेनॉल। द्वितीयक अल्कोहल :- जब द्वितीयक कार्बन से हाइड्रोजन परमाणु का प्रतिस्थापन -OH समूह द्वारा कर दिया जाता है तो द्वितीयक अल्कोहल बनता है। जैसे :- 2-प्रोपेनॉल तृतीयक अल्कोहल :- जब तृतीयक कार्बन से हाइड्रोजन परमाणु का प्रतिस्थापन -OH समूह द्वारा कर दिया जाता है तो तृतीयक अल्कोहल बनता है। जैसे :- मेथिल प्रोपेन 2-ऑल।
मंगला भवानी मंदिर

मंदिर का महात्म्य

बलिया जिले के पूर्व जिलाधिकारी हरिसेवक राम द्वारा लिखित पुस्तक 'बलिया:एक दृष्टि में' के अनुसार इस मंदिर का उल्लेख छठी शताब्दी ईसा पूर्व में भारत आए चीनी यात्री ह्वेनसांग ने पाटलिपुत्र जाते समय अपनी यात्रा डायरी में किया था। ह्वेनसांग ने अपने यात्रा वृतांत में लिखा है नारायणपुर से पश्चिम दिशा में एक प्रसिद्ध देवी मंदिर था। श्रीमद्देवीभागवत महापुराण में भी इस स्थान पर देवी महालक्ष्मी के वास का वर्णन मिलता है। श्रीमद्देवीभागवत महापुराण की टीका के रूप में पंडित तारकेश्वर उपाध्याय ने 1956 में छपी 'कामेश्वर धाम' नामक अपनी पुस्तक में लिखा है कि जब भगवान शिव कारों में निवास करने लगे तब इस स्थान की महिमा और नैसर्गिक छंटा से मुग्ध होकर भगवान नारायण (विष्णु) एवं महालक्ष्मी यहाँ निवास करने लगे। यहीं निवास काल में महालक्ष्मी के पुत्र देव सेनापति कामदेव से भगवान शिव का विग्रह विवाद हुआ था।
रोशनी चोपड़ा

जीवन परिचय

रोशनी चोपड़ा का जन्म 2 नवंबर 1980 को हुआ था। वे एक भारतीय फिल्म अभिनेत्री, मॉडल हैं। वे एनडीटिवीद्वारा प्रशारित एक रियाल्टि कार्यक्रम दिल जितेगी देशी गर्ल की विजेता हैं।
इण्डिया गेट

निर्माण-स्थल का इतिहास

१९२० के दशक तक, पुरानी दिल्ली रेलवे स्टेशन पूरे शहर का एकमात्र रेलवे स्टेशन हुआ करता था। आगरा-दिल्ली रेलवे लाइन उस समय लुटियन की दिल्ली और किंग्सवे यानी राजाओं के गुजरने का रास्ता, जिसे अब हिन्दी में राजपथ नाम दे दिया गया है, पर स्थित वर्तमान इण्डिया गेट के निर्माण-स्थल से होकर गुजरती थी। आखिरकार इस रेलवे लाइन को यमुना नदी के पास स्थानान्तरित कर दिया गया। तदुपरान्त सन् १९२४ में जब यह मार्ग प्रारम्भ हुआ तब कहीं जाकर स्मारक स्थल का निर्माण शुरू हो सका।
४२ मीटर ऊँचे इण्डिया गेट से होकर कई महत्वपूर्ण मार्ग निकलते हैं। पहले इण्डिया गेट के आसपास होकर काफी यातायात गुजरता था। परन्तु अब इसे भारी वाहनों के लिये बन्द कर दिया गया है। शाम के समय जब स्मारक को प्रकाशित किया जाता है तब इण्डिया गेट के चारो ओर एवं राजपथ के दोनों ओर घास के मैदानों में लोगों की भारी भीड़ एकत्र हो जाती है। ६२५ मीटर के व्यास में स्थित इण्डिया गेट का षट्भुजीय क्षेत्र ३०६,००० वर्ग मीटर के क्षेत्रफल में फैला है।
इण्डिया गेट के सामने स्थित वह छतरी अभी भी ज्यों की त्यों है। इस छतरी के नीचे किसी जमाने में जार्ज पंचम की भव्य मूर्ति हुआ करती थी। भारत के आज़ाद होने के बाद उस मूर्ति को सरकार ने वहाँ से हटा कर कोरोनेशन पार्क में स्थापित कर दिया। 
प्रति वर्ष गणतंत्र दिवस पर निकलने वाली परेड राष्ट्रपति भवन से शुरू होकर इण्डिया गेट से होते हुए लाल किले तक पहुँचती है।
रानी रशमोनी

रानी ने दक्षिणेश्वर का विशाल मंदिर बनाया था. चूंकि वह केवट थी, उनके मंदिर में केवल केवट को ही पूजा करने की अनुमति थी। हालांकि रासमणि खुद भी कभी मंदिर में अंदर नहीं गई थी, क्योंकि कहीं मंदिर की देवी रूठ न जाए!
रासमणि कभी मंदिर के पास भी नहीं गई, भीतर भी नहीं गई, बाहर-बाहर से घूम आती थी।
अर्थोहेपानावाइरस

अर्थोहेपानावाइरस एक विषाणु है।
आयुध भंडार

आयुध भंडार, जिसे आयुध डिपो, आयुध आपूर्ति बिंदु (एएसपी) , गोला बारूद निपटान क्षेत्र (एएचए), या आयुध डंप आदि कई प्रकार से नामित किया जाता है, एक सैन्य भण्डारण सुविधा है जिसमें गोला बारूद और विस्फोटकों का भण्डारण किया जाता है।
जिन्दा गोला बारूद और विस्फोटकों का भंडारण स्वाभाविक रूप से खतरनाक है। यहाँ उतराई, पैकिंग, और गोला बारूद के हस्तांतरण में दुर्घटनाओं की संभावना रहती है। कर्मियों या पास के गोला बारूद को नुकसान से बचने के लिए खास ध्यान रखा जाता है।
गहन निवारक उपायों के बावजूद, दुनिया भर के गोला बारूद डिपो, गैर-लड़ाकू आग और विस्फोट से पीड़ित हैं। हालांकि यह एक दुर्लभ घटना है, पर जब यह होता है तब इसका परिणाम विनाशकारी ही होता है। गोला बारूद डिपो में अपनी साइटों में से एक में भी मामूली विस्फोट होने पर, एक साथ आसपास के नागरिक इलाकों और इमारतों को तुरंत खाली करा आपातकालीन निकासी की जाती है। इस प्रकार, संग्रहीत गोला बारूद को अपने आप में एक सुरक्षित दूरी से अग्निशमन के बहुत ही सीमित प्रयास के साथ, कई दिनों या हफ्तों के लिए पूरी स्वयं विस्फोट होने लिए छोड़ दिया जाता है।
डोडो

डोडो कैसे लुप्त हुआ

१७वीं शताब्दी के आरंभ में डच लोग जब पहली बार मॉरीशस पहुँचे तब वहां पहले मानव आबादी नहीं थी। उन्होंने डोडो को वोल्गवोगेल कहा, अर्थात एक वीभत्स पक्षी। इसका मुख्य कारण यही था कि इसके माँस को बहुत पकाने पर भी, वह नरम और स्वादिष्ट नहीं बनता था। किंतु फिर भी डच लोग इसका शिकार करते रहे और अन्ततः १६८१ तक डोडो इस द्वीप से लुप्त हो गया। यहां मनुष्यों के आने से पहले डोडो को मारने वाला कोई नहीं था, अतएव डोडो ने अपनी रक्षा क्षमता एकदम भुला दी थी। ये इतने असहाय सिद्ध हुए, कि चूहे तक इनके अंडे व चूजों को खा जाते थे। वैज्ञानिकों ने डोडो की हड्डियों को दोबारा से जोड़ कर इसे आकार देने का प्रयास किया है और अब इस प्रारूप को मॉरीशस इंस्टीट्यूट में देखा जा सकता है। उन्होंने शोध कर के यह भी कहा है, कि डी एन ए द्वारा इसकी पुनर्प्राप्ति हो सकती है। पुराने दस्तावेजो़ मे हालाँकि इसके मांस को बेस्वाद और कठोर बताया गया है जबकि अन्य स्थानीय प्रजातियों जैसे लाल रेल के मांस के स्वाद की सराहना की गई है। सामान्यतः यह माना जाता है कि मलय नाविक इसे एक पवित्र पक्षी मानते थे और वे डोडो का शिकार इसके परों से धार्मिक अनुष्ठानों मे प्रयुक्त होने वाले अपने टोपों को बनाने मे किया करते थे। 
कुछ प्राणिशास्त्रियों के अनुसार पहले कभी उड़ना जानते डोडो, कुछ परिस्थितिजन्य कारणों से उड़ना भूल गए थे। उनकी ये आदत व आलसी स्वभाव ही उनके विनाश का कारण बन गया, क्योंकि वे आसानी से कुत्ते बिल्लियों के हाथ लग जाते थे। इस प्रकार १६४० तक डोडो पूरी तरह से विलुप्त हो गए। इसे अंतिम बार लंदन में १६३८ में जीवित देखा गया था। एक तथ्य यह भी है कि, जब मनुष्य पहले पहल मॉरीशस पहुँचे, तो वे अपने साथ उन जानवरो को भी लाये जो पहले इस द्वीप पर नहीं पाये जाते थे, जैसे कुत्ते, सूअर, बिल्लियाँ, चूहे और केकड़ा खाने वाले मकॉक बंदर। इन पशुओं ने डोडो के घोंसलों को नष्ट कर दिया, जबकि मनुष्यो ने यहाँ के जंगलों का नाश किया जहाँ पक्षी रहते थे। आजकल यह माना जाता है कि डोडो की विलुप्ति के लिये शिकार से भी अधिक सूअर और मकॉक जैसे जानवर उत्तरदायी हैं।
इंडोनेशिया की जनसांख्यिकी

2010 की राष्ट्रीय जनगणना के अनुसार इंडोनेशिया की जनसंख्या 237.64 मिलियन थी, और यह 2015 में 255.4 मिलियन तक पहुंचने का अनुमान था। जावा द्वीप पर 58% रहते हैं,  दुनिया का सबसे अधिक आबादी वाला द्वीप हैं।
1967 से काफी प्रभावी परिवार नियोजन कार्यक्रम होने के बावजूद, 2010 में समाप्त होने वाले दशक के लिए, इंडोनेशिया की जनसंख्या वृद्धि 1.49 प्रतिशत थी।  उस दर पर, इंडोनेशिया की आबादी का अनुमान संयुक्त राज्य अमेरिका की वर्तमान आबादी को पार करने का अनुमान है। कुछ लोग कहते हैं कि 167 के कार्यक्रम के आधार पर पारिवारिक नियोजन को पुनरुत्थान किया जाना चाहिए ताकि इंडोनेशिया दुनिया का तीसरा सबसे अधिक आबादी वाला देश बन सके, लेकिन इस उद्देश्य को धार्मिक आधार पर राय का सामना करना पड़ा है कि परिवार नियोजन का पालन करना भगवान के प्रति आभारी नहीं है।

धर्म अनुपात

इंडोनेशिया दुनिया का सबसे अधिक आबादी वाला मुस्लिम बहुल राष्ट्र है; लगभग 87.18% इंडोनेशियाई लोगों ने 2010 की जनगणना में खुद को मुस्लिम घोषित कर दिया। आबादी का 9.87% ईसाई धर्म का पालन करता है (जिसमें 70% से अधिक प्रोटेस्टेंट थे), 1.69% हिंदू थे, 0.72% बौद्ध और अन्य धर्मों के 0.56 थे। अधिकांश इंडोनेशियाई हिंदुओं बालिनीज हैं और आधुनिक इंडोनेशिया में अधिकांश बौद्ध टियांघोआ हैं
तन्मय भट्ट

तन्मय भट्ट (जन्म: 23 जून 1987) भारतीय हास्यकलाकार, पटकथा लेखक, निर्देशक और 'ऑल इंडिया बकचोद' (एआईबी) नामक हास्य नाटिका के सह-संस्थापक हैं।
एएससीएमईएल टी

ब्रिटिश शोधकर्ताओं ने ऑटिज्म पीड़ितों की मदद के लिए एएससीएमईएल टी नाम का मोबाइल एप बनाया है।

परिचय

ब्रिटिश शोधकर्ताओं ने 2 अक्टूबर 2015 को एक नया मोबाइल एप एएससीएमईएल टी (en:ASCmeI.T.) बनाया है जो ऑटिज्म से पीड़ित लोगों की मदद करेगा। इस एप को साउथेम्पटन बाथ और ससेक्स के विश्वविद्यालयों के शोधकर्ताओँ ने विकसित किया।
यह एप ऑटिज्म पीड़ित लोगों को अपनी बात कहने में सक्षम बनाने और पूर्व में उपेक्षित रहे इस समूह की रचनात्मकता को महसूस कराने का सरल लेकिन प्रभावी तरीका है। यह मुफ्त मोबाइल एप एंड्रॉयड और एप्पल उपकरण दोनों पर डाउनलोड किया जा सकता है।
यह एप ऑटिज्म स्पेक्ट्रम कंडिशन वाले लोगों के साथ– साथ परिवारों, शिक्षकों, पेशेवरों और उन सभी लोगों की मदद करता है जो ऑटिज्म पीड़ितों की मदद के लिए किसी भी प्रकार की नई तकनीक के बारे में अच्छी मदद हो सकती है।
इस एप की मदद से उपयोगकर्ता अपने विचार की व्याख्या करते हुए एक मिनट का वीडियो अपलोड कर सकता है। जिसे शोधकर्ताओं के साथ साझा किया जाएगा ताकि ऑटिज्म के लिए डिजिटल तकनीकों में नए विकास को उपयोगकर्ताओं की जरूरतों से मेल कराया जा सके।

ऑटिज्म स्पेक्ट्रम कंडीशन

ऑटिज्म एक प्रकार की दिमागी बीमारी है जिसकी वजह से पीड़ित को दूसरों के साथ बातचीत करने और जुड़ने में मुश्किल होती है। ऑटिज्म के साथ, दिमाग के अलग– अलग क्षेत्र एक साथ काम करना बंद कर देते हैं।

ऑटिज्म के गुण

विभिन्न संदर्भों में सामाजिक संचार और सामाजिक संपर्क में लगातार कमी प्रतिबंधित, व्यवहार, रुचि या गतिविधियों में दोहराव पैटर्न इसके लक्षण आम तौर पर बहुत कम उम्र में दिखने लगते हैं। (जीवन के शुरुआती दो वर्षों में ही) लक्षण मौजूदा सामाजिक, व्यावसायिक या अन्य महत्वपूर्ण क्षेत्रों में चिकित्सकीय हानि का कारण हो सकता है। ऑटिज्म दुनिया का तीसरा सबसे आम विकास विकास विकार है। राष्ट्रीय ऑटिस्टिक सोसायटी के अनुसार, प्रत्येक 100 लोगों में एक व्यक्ति ऑटिज्म का शिकार है। यूके में 700000 ऑटिज्म पीड़ित हैं।
सेंटर फॉर डीजिज कंट्रोल एंड प्रीवेंशन ऑफ यूनाइटेड स्टेट्स की एक अन्य सांख्यिकीय रिपोर्ट के अनुसार प्रत्येक 68 अमेरिकी बच्चे में से 1 बच्चा ऑटिज्म से जूझ रहा है। भारत में फिलहाल ऑटिज्म के 15 मिलियन मरीज हैं।
लोक सेवा गारंटी अधिनियम २०१० (म प्र)

लोक सेवा गारंटी अधिनियम २०१० भारत के मध्य प्रदेश राज्य द्वारा पारित एक विधेयक है। इसके अनुसार लोक सेवकों को तय समयसीमा में काम को पूरा करना होगा और ऐसा न होने पर जवाबदेही तय कर उन पर 500 से 5000 रुपये तक का जुर्माना लगाया जाएगा।
नागरिकों को विद्युत, जल के कनेक्शन, बच्चों को स्कूल में प्रवेश, जन्म, मृत्यु, निवास और विवाह के प्रमाण पत्र बनवाने के लिए कार्यालयों के चक्कर नहीं लगाने होंगे। एफ.आई.आर. की कॉपी के लिए विनय नहीं करना होगा। राशन कार्ड और हैण्डपंप की मरम्मत में देरी नहीं होगी। समय से सभी काम होंगे जो काम समय से नहीं होंगे उन कामों को करने में देर करने वाला दंडित होगा। देरी से पीडि़त को क्षतिपूर्ति मिलेगी। यह क्षतिपूर्ति 250 से 5000 रूपए तक की हो सकती है।
म.प्र. लोक सेवा प्रदाय गारंटी विधेयक 2010 एक अभूतपूर्व विधेयक है। इसके परिणाम भी अभूतपूर्व ही होंगे। समय से काम होगें तथा भ्रष्टाचार की प्रवृत्ति नियंत्रित होगी। कार्यों के संचालन में देरी करने पर जुर्माने के प्रावधान से अनावश्यक विलम्ब की प्रवृत्ति भी रूकेगी। कार्यों में पारदर्शिता आएगी, क्योंकि गलत तरीके से आवेदनों को निराकृत नहीं किया जा सकेगा। स्पष्ट व्याख्या ही निराकरण का आधार होगी। समय सीमा में कार्य होने से प्रकरण निश्चित अवधि में ही निराकृत होंगे। अनावश्यक प्रलोभन की प्रवत्ति रूकेगी।
म.प्र. लोक सेवाओं की गारंटी विधेयक 2010 एक ऐतिहासिक कदम है। नागरिक प्रशासन में नागरिकों की भागीदारी, उनके अधिकारों के संरक्षण का अभूतपूर्व प्रयास है। यह कानून लाल फीताशाही (रेड टेपिज्म) पर नियंत्रण का एक सशक्त माध्यम बनेगा। इस विधेयक का सभी वर्गों और सभी दलों ने स्वागत किया है।
अब चिन्हित सेवाओं को प्राप्त करने के लिए आमजन को किसी की इच्छा पर निर्भर नहीं रहना होगा। सेवायें प्राप्त करना अब अधिकार होगा। लोक सेवा प्रदान करने में लापरवाही या कोताही बरतने वाले अधिकारियों पर अर्थदण्ड आरोपित करने का प्रावधान भी इस अधिनियम में किया गया है। प्रत्येक चिन्हित सेवाओं को प्रदान करने के लिए समय-सीमा निर्धारित की गई है। प्रथम चरण में ९ विभागों की २६ सेवाओं को इस अधिनियम के दायरे में रखा गया है। तय समय-सीमा में पदाभिहित अधिकारी को यह सेवा प्रदान करनी होगी। समय-सीमा में काम नहीं करने पर दोषी अधिकारी-कर्मचारी पर २५० रूपये से लेकर ५ हजार रूपये तक के दण्ड की व्यवस्था की गई है।
कः

कः देवनागरी व्यंजन के क वर्ण का एक अक्षर है।